
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

 Nr. 21/760/ 20.02.2003

R A P O R T

asupra proiectului de Lege privind aprobarea Ordonanţei de urgenţă a Guvernului nr. 131/2002 pentru  modificarea şi completarea Ordonanţei de urgenţă a Guvernului nr. 296/2000 privind înfiinţarea Autorităţii pentru Privatizare şi Administrarea Participaţiilor Statului

 În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 131/2002 pentru  modificarea şi completarea Ordonanţei de urgenţă a Guvernului nr. 296/2000 privind înfiinţarea Autorităţii pentru Privatizare şi Administrarea Participaţiilor Statului, trimis cu adresa nr. 682 din 19.12.2002.

Proiectul de lege a fost adoptat de Senat în şedinţa din 12 decembrie 2002.

La întocmirea prezentului    raport, Comisia   a  avut  în   vedere:

- Avizul nr.1243/27.09.2002 al Consiliului Legislativ; 

- Avizul nr.682/05.02.2003 al Comisiei juridice, de disciplină şi imunităţi;

- Avizul nr.  23/270/ 05.02.2003 al Comisiei pentru industrii şi servicii;

- Avizul nr.22/639/05.02.2003 al Comisiei pentru buget finanţe şi bănci.

Proiectul de Lege are ca obiect aprobarea Ordonanţei de urgenţă a Guvernului nr.131/2002 pentru modificarea şi completarea Ordonanţei de urgenţă a Guvernului nr. 296/2000 privind înfiinţarea Autoritatăţii pentru Privatizare şi Administrarea Participaţiilor Statului, ca instituţie de interes public, cu personalitate juridică aflată în subordinea Guvernului 

   Aceasta va coordona întregul proces de privatizare pentru societăţile comerciale din portofoliul propriu, va implementa strategiile sectoriale de dezvoltare şi restructurare, pentru aceste societăţi comerciale, precum şi pentru cele privatizate şi urmăreşte eficienţa economică a acestora. 

   Proiectul de Lege face parte din categoria legilor ordinare.

    Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 19.02.2003.

    La dezbaterea proiectului au participat ca invitaţi, în conformitate cu prevederile art.51 din Regulamentul Camerei Deputaţilor, din partea Ministerului Finanţelor Publice doamna  Lucica Diaconescu  - şef serviciu şi din partea Autorităţii pentru Privatizare şi Administrarea Participaţiilor Statului : domnii George Musliu şi Victor Dumitriu – secretari de stat.

        La lucrări, au fost prezenţi 28 deputaţi, din totalul de 31 membri ai Comisiei.


În urma dezbaterii, Comisia, cu 23 voturi pentru, 5 împotrivă şi nici o abţineri propune  admiterea cu modificări a proiectului de Lege privind aprobarea Ordonanţei de urgenţă a Guvernului nr. 131/2002 pentru  modificarea şi completarea Ordonanţei de urgenţă a Guvernului nr. 296/2000 privind înfiinţarea Autorităţii pentru Privatizare şi Administrarea Participaţiilor Statului.

I. Amendamente admise

           În urma examinării acestui proiect de lege, Comisia pentru politică economică,reformă şi privatizare propune ca acesta să fie supus, spre dezbatere şi adoptare în plenul Camerei Deputaţilor cu următoarele amendamente:

Nr.

crt.
                        Text iniţial


                     Amendamentul  propus 

                   (autorul amendamentului)
             Motivarea 

             propunerii       

       amendamentelor

  0
1
2
3

1.
Art.2. – (1) “Autoritatea pentru Privatizare şi Administrarea Participaţiilor Statului pune în aplicare strategia Guvernului privind întregul proces de privatizare pentru societăţile  comerciale din portofoliul propriu, implementează şi monitorizează implementarea strategiilor sectoriale de dezvoltare şi restructurare pentru aceste societăţi comerciale, precum şi pentru cele privatizate şi urmăreşte eficienţa economică a acestora.”
1. La articolul unic punctul 1, alineatul (1) al articolului 2 va avea următorul cuprins:

Art.2. – (1) “Autoritatea pentru Privatizare şi Administrarea Participaţiilor Statului pune în aplicare strategia Guvernului privind întregul proces de privatizare pentru societăţile  comerciale din portofoliul propriu, implementează şi monitorizează strategiile sectoriale de dezvoltare şi restructurare pentru aceste societăţi comerciale, precum şi pentru cele privatizate şi urmăreşte eficienţa economică a acestora.”

Autor:

Comisia pentru politică economică, reformă şi privatizare


Pentru claritatea textului şi evitarea repetării sintagmei “implementarea”



II. Amendamente respinse

Comisia a dezbătut şi alte amendamente  pe care le-a respins, după cum urmează: 

Nr.

crt.
Text iniţial
Amendamente respinse de Comisie

Autorul amendamentului
Motivare



0.
1.
2.
3.

1.
Art.2. – (1) “Autoritatea pentru Privatizare şi Administrarea Participaţiilor Statului pune în aplicare strategia Guvernului privind întregul proces de privatizare pentru societăţile  comerciale din portofoliul propriu, implementează şi monitorizează implementarea strategiilor sectoriale de dezvoltare şi restructurare pentru aceste societăţi comerciale, precum şi pentru cele privatizate şi urmăreşte eficienţa economică a acestora.”
La articolul unic al Legii punctul 1, alineatul (1) al articolului 2 se modifică şi va avea următorul cuprins:

“Art.2. – (1) Autoritatea pentru Privatizare şi Administrarea Participaţiilor Statului pune în aplicare strategia Guvernului privind întregul proces de privatizare pentru societăţile  comerciale din portofoliul propriu, implementează şi monitorizează implementarea strategiilor sectoriale de dezvoltare şi restructurare pentru aceste societăţi comerciale.”

Autor: 

Deputat  Napoleon Pop - PNL


a) Nu este justificată ingerinţa unei autorităţi a statului în afacerile unei întreprinderi private, în afara urmăririi respectării condiţiilor din contractul de privatizare. În plus, un asemenea amestec conduce la descurajarea doritorilor de participare la privatizare.

b) În procesul de implementare a strategiilor sectoriale de dezvoltare şi restructurare este necesară intervenţia unei autorităţi a statului, respectiv APAPS. 

2.
Art.2. – (1) “Autoritatea pentru Privatizare şi Administrarea Participaţiilor Statului pune în aplicare strategia Guvernului privind întregul proces de privatizare pentru societăţile  comerciale din portofoliul propriu, implementează şi monitorizează implementarea strategiilor sectoriale de dezvoltare şi restructurare pentru aceste societăţi comerciale, precum şi pentru cele privatizate şi urmăreşte eficienţa economică a acestora.”
La articolul unic al Legii punctul 1, alineatul (1) al articolului 2 se modifică şi va avea următorul cuprins:

Art.2. – (1) “Autoritatea pentru Privatizare şi Administrarea Participaţiilor Statului pune în aplicare strategia Guvernului privind întregul proces de privatizare pentru societăţile  comerciale din portofoliul propriu, implementează şi monitorizează implementarea strategiilor sectoriale de dezvoltare şi restructurare pentru aceste societăţi comerciale, precum şi pentru cele privatizate şi urmăreşte eficienţa economică a acestora, conform condiţiilor contractuale.”

Autor:

Deputat Emil Grigore Rădulescu – PRM

a) Controlul autorităţilor statului asupra societăţilor privatizate se poate face numai în condiţiile contractului de privatizare.

b) Textul se referă la strategiile sectoriale de dezvoltare şi restructurare şi nu numai la conţinutul contractelor de privatizare.  

3.
Art.2 alin.(2) e¹)

“e¹) punerea în aplicare, urmărirea şi monitorizarea realizării strategiilor sectoriale de dezvoltare şi restructurare a societăţilor comerciale din portofoliul propriu şi a celor privatizate.”
La articolul unic al Legii punctul 2, litera e¹) a alineatului (2) al articolului 2 se modifică şi va avea următorul cuprins:

“e¹) punerea în aplicare, urmărirea şi monitorizarea realizării strategiilor sectoriale de dezvoltare şi restructurare a societăţilor comerciale din portofoliul propriu.”
Autor:

Deputat Napoleon Pop - PNL


a) Nu este justificată ingerinţa unei autorităţi a statului în afacerile unei întreprinderi private, în afara urmăririi respectării condiţiilor din contractul de privatizare. În plus, un asemenea amestec conduce la descurajarea doritorilor de participare la privatizare.

b) În procesul de implementare a strategiilor sectoriale de dezvoltare şi restructurare este necesară intervenţia unei autorităţi a statului, respectiv APAPS.



4.
“Art.2¹. – Obligaţiile specifice ale societăţilor comerciale din portofoliul propriu care au fost privatizate privind furnizarea de informaţii în vederea asigurării monitorizării vor fi stabilite prin hotărâre a Guvernului.” 
La articolul unic al Legii punctul 3, articolul 21, se abrogă.

Autor:

Deputat Napoleon Pop - PNL


a) Nu este justificată ingerinţa unei autorităţi a statului în afacerile unei întreprinderi private, în afara urmăririi respectării condiţiilor din contractul de privatizare. În plus, un asemenea amestec conduce la descurajarea doritorilor de participare la privatizare.

b) În procesul de implementare a strategiilor sectoriale de dezvoltare şi restructurare este necesară intervenţia unei autorităţi a statului, respectiv APAPS.

            PREŞEDINTE,                                       

                   Dan Radu RUŞANU

SECRETAR,





                                           Cornelia Lucia LEPĂDATU

            Consilier parlamentar,   

                             






                                                                                   Doina Leonte
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

      Bucureşti, 

      nr.21/760 /20.02.2003

C ă t r e,





 BIROUL PERMANENT AL





 CAMEREI DEPUTAŢILOR


      Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr. 131/2002 pentru  modificarea şi completarea Ordonanţei de urgenţă a Guvernului nr. 296/2000 privind înfiinţarea Autorităţii pentru Privatizare şi Administrarea Participaţiilor Statului, trimis cu adresa nr. 682 din 19.12.2002.

PREŞEDINTE,

Dan Radu RUŞANU

